Council Tax Single Person Discount Review Privacy Notice | Cyngor Bwrdeistref Sirol Rhondda Cynon Taf
Council Tax Single Person Discount Review Privacy Notice
Rydyn ni wedi crynhoi yn yr hysbysiad preifatrwydd yma rai o'r ffyrdd allweddol rydyn ni'n defnyddio'ch gwybodaeth bersonol at ddibenion adolygu eich hawl i gael gostyngiad Treth y Cyngor i berson sengl. Dylech chi ddarllen yr wybodaeth yma a hefyd hysbysiad preifatrwydd corfforaethol y Cyngor
Ac yntau'n Awdurdod Bilio ar gyfer Treth y Cyngor, mae'r Cyngor yn cadw gwybodaeth benodol amdanoch chi ac yn ei defnyddio i weinyddu a chasglu Treth y Cyngor gan gynnwys unrhyw ostyngiadau y gallai fod gennych hawl iddyn nhw.
Os ydych chi dros 18 oed ac yn byw ar eich pen eich hun, byddwch chi'n gymwys i gael gostyngiad person sengl o 25% oddi ar eich bil Treth y Cyngor.
Bydd y Cyngor yn adolygu hawl i'r gostyngiad person sengl yn barhaus, er mwyn sicrhau, pan ddyfernir gostyngiad, fod hawl wirioneddol i'r gostyngiad hwnnw. Byddwn ni'n gwneud hyn trwy wirio eich gwybodaeth â'r gofrestr etholiadol, nodi unrhyw gytundebau credyd sydd wedi'u gwneud yn erbyn eich cyfeiriad a'u hadolygu yn erbyn y rhestr o'r holl oedolion sydd wedi'u henwi yn eich cyfeiriad.
Pan fyddwn ni'n canfod y bu newid mewn amgylchiadau sy'n effeithio ar eich hawl i'r gostyngiad, byddwn ni'n diwygio'ch bil Treth y Cyngor ac yn rhoi gwybod i chi am hyn.
Rydyn ni'n cadw gwybodaeth am unigolion sy'n gorfod talu Treth y Cyngor yn y Fwrdeistref Sirol ac sy'n hawlio gostyngiad i berson sengl.
Manylion ariannol fel rhif cyfrif banc os ydych chi'n talu am Dreth y Cyngor trwy Ddebyd Uniongyrchol.
Mewn rhai amgylchiadau, mae gyda ni wybodaeth am eich teulu, eich dibynyddion neu bobl sy ddim yn ddibynyddion, megis eu hoedran, amgylchiadau lle mae modd derbyn gostyngiadau ac eithriadau statws – e.e. prentisiaid, myfyrwyr, gweithwyr dan hyfforddiant, unigolion sy'n gadael yr ysgol / y coleg.
Gwybodaeth rydych chi'n ei darparu'n uniongyrchol er enghraifft ar ffurflen gais neu drwy ohebiaeth gyda ni.
Gwybodaeth sy'n cael ei dychwelyd aton ni drwy ein partneriaid adolygu sy'n gwirio gweithgarwch ariannol yn eich cyfeiriad i nodi pwy sydd o bosibl yn byw yno.
Byddwn ni'n defnyddio'r wybodaeth bersonol yma i adolygu'ch gostyngiad i berson sengl.
Mae modd i hyn gynnwys y canlynol:
Anfon dogfennau cyfathrebu atoch am ein hadolygiad
Delio â chwynion neu bryderon
Dod o hyd i dwyll a'i nodi
Cyflawni ein dyletswyddau statudol swyddogol fel Cyngor a bodloni ein rhwymedigaethau cyfreithiol o dan y ddeddfwriaeth:
Rheoliadau 14, 15 ac 16 o Reoliadau'r Dreth Gyngor (Gweinyddu a Gorfodi) 1992
Rhan 2, Erthygl 12 o Orchymyn yr Awdurdod Lleol (Contractio Biliau Treth, Casglu a Gorfodi) 1996 fel y'i nodwyd gan Offeryn Statudol Rhif 1880
O bryd i'w gilydd, byddwn ni'n rhannu eich gwybodaeth bersonol gydag ymgynghorwyr a darparwyr gwasanaethau fel bod modd iddyn nhw ein helpu i gyflawni ein dyletswyddau, ein hawliau a'n disgresiwn mewn perthynas â Threth y Cyngor. Efallai bod y rhain yn cynnwys:
Gwasanaethau mewnol y Cyngor, gan gynnwys
Y Gwasanaeth Cofrestru Etholiadol - i gadarnhau preswyliaeth
Y Gwasanaeth Budd-daliadau - i helpu i weinyddu taliadau Budd-dal Tai neu Ostyngiad yn Nhreth y Cyngor
Ein hasiantaethau partner sy'n cynnal yr adolygiad ar ein rhan
Civica UK Ltd - ar gyfer gweinyddu Treth y Cyngor, gan gynnwys cynnal cyfrifon ac adolygiadau o ostyngiadau person sengl.
Transunion - i gwblhau gwiriadau ariannol/preswylio yn rhan o weithgarwch adolygu gostyngiad treth y cyngor.
Byddwn ni'n cadw eich gwybodaeth bersonol am 7 mlynedd at ddibenion gweinyddu ac i ddelio ag unrhyw gwestiynau neu gwynion rydyn ni'n eu derbyn am hyn. Byddwn ni'n gweithredu fel hyn oni bai bod y gyfraith yn ei gwneud yn ofynnol i ni gadw'ch gwybodaeth am ragor o amser